Document ID: /roh_data/filtered/fineweb-2-filterrobots_roh.jsonl.gz/29039

Impressiuns da december
Il mais da december è, surtut per ils uffants, in temp magic. L’entschatta december arriva San Niclà, ed i entschaiva il temp d’advent fin Nadal. Ed era tranter Nadal e Bumaun datti numerus usits. Il Balcun tort dal 1974 dat ina survista da las activitads il mais da december.
Temp d'advent e Nadal a Pigniu
La vischnanchetta da Pigniu patescha sco bleras vischnancas grischunas da la depopulaziun. La fin da l’onn turna la giuventetgna dentant enavos en lur vitg nativ. Il film dal Balcun tort dat ina invista en la vita dal mintgadi 1972 a Pigniu.
L’istorgia da Nadal en il chant
La baselgia claustrala da Mustér dat ina culissa magnifica per il chor d'uffants cun sias chanzuns. Chantà e raquintà vegn l’istorgia da Nadal. Il Balcun tort mussa bels purtrets dal temp paschaivel enturn Nadal. Tranter auter la stalla da Betlehem, ils pasturs, la sontga famiglia ed ils anghels perlung las paraids da la baselgia claustrala.
Ils usits enturn Nadal
La stalla da Nadal è vegnida introducida en las baselgias da Son Francestg. Il pignol da Nadal deriva d’in cult religius dals Germans. Quai vegn explitgà da Gion Peder Thöny en in’emissiun dal Radio Rumantsch 1956.
Nadal e Bumaun en Val Schons
Co vegniva festivà l’entschatta dal 20avel tschientaner Nadal e Bumaun en Val Schons? Sco Tumasch Dolf raquinta en l’emissiun Radioscola 1960 era la festa da Nadal surtut ina festa da la baselgia, ina festa per ils creschids. Pli tard è daventada la festa da Nadal ina festa per ils uffants.
Concert da Nadal
L'istorgia da Nadal, per ina giada betg legida ord la bibla, mabain preschentada cun chant e musica. Cumponì l'ovra musicala ha Gion Antoni Derungs. Il Balcun tort ha emess 1976 il concert. Chantà han il quartet dubel dal Grischun ed il chor d’uffants da Mustér.
RR actualitad 11:00